

Αρκαλοχώρι, 19/ 08 /2025

Προς: ΜΜΕ

**ΔΕΛΤΙΟ ΤΥΠΟΥ**

**«Β’ Παγκόσμιος Πόλεμος – Ο Σκινιάς στην πρωτοπορία της Εθνικής Αντίστασης» - Εσπερίδα την Παρασκευή 26 Σεπτεμβρίου στις 7:30 μ.μ., στο Πνευματικό Κέντρο Σκινιά**

Ο Πολιτιστικός Σύλλογος και η Δημοτική Κοινότητα Σκινιά, με την υποστήριξη του Δήμου Μινώα Πεδιάδας, διοργανώνουν εσπερίδα τιμής και μνήμης, με τον τίτλο: **«Β’ Παγκόσμιος Πόλεμος – Ο Σκινιάς στην πρωτοπορία της Εθνικής Αντίστασης»,** αφιερωμένη στην ιστορία του χωριού κατά τη διάρκεια του Β’ Παγκοσμίου Πολέμου.

Η εκδήλωση που θα πραγματοποιηθεί την Παρασκευή 26 Σεπτεμβρίου 2025 στις 7:30 μ.μ., στο Πνευματικό Κέντρο Σκινιά, θα αναδείξει τον κεντρικό ρόλο που διαδραμάτισε ο Σκινιάς στην Εθνική Αντίσταση, τιμώντας με αυτό τον τρόπο τους κατοίκους που αγωνίστηκαν για την ελευθερία.

Στο πλαίσιο της εσπερίδας, θα διανεμηθεί δωρεάν το 2ο τεύχος της περιοδικής έκδοσης με τίτλο «Σκινιάς – Ιστορία – Πολιτισμός», το οποίο είναι αφιερωμένο στη συμμετοχή των Σκινιανών στον αντιστασιακό αγώνα.